Electric+discharge+maskinering+og+kutting

=Electric discharge maskinering og kutting (EDM/EDMC)=

EDM
EDM er en av de mest nøyaktige og presise produksjonsprosessene til å produsere komplekse former og geometrier. Metoden går ut på å erodere material med elektrisk utladning i form av en bue mellom en grafittelektrode og materialet som skal formes. Utstyret består av en ytre strømkilde med en elektrode. Materialet som skal formes er senket og festet i en dielektrisk fluid som f.eks kerosen. Ved lave spenninger fungerer fluiden som en isolator, men etterhvert som spenningen økes genereres den dielektriske utladningen og lysbuen blir synlig. Temperaturen øker og fører til lokal smelting/fordampning av materialet som skal formes. Utladningen og smeltingen/fordampningen skjer der eletroden og materialet er nærmest hverandre. Avfallsrestene skylles bort av den dielektriske fluiden.



EDM brukes til å kutte og forme metaller og strømledende keramer som vanskelig lar seg forme ved hjelp av andre metoder. Eksempler er former til støping, ekstrudering og smiing, verktøydeler, deler til fly og medisinsk utstyr. Prosessen tar tid og passer best til å produsere få fremfor masseproduksjon.

EDMC
EDM-kutting ved bruk av vaier brukes til å kutte komliserte og ferdigprogrammerte fasonger. Kuttingen skjer alltid gjennom hele materialet som skal bearbeides. For å starte prosessen er man avhening av å bore et hull i arbeidstykket, eller starte fra en enden. Vaieren (elektroden) består av et ledende materiale, vanligvis messing eller kobber og diameteren ligger mellom 0,1 og 0,3 mm.

media type="youtube" key="pBueWfzb7P0" width="425" height="350" Prinsipp og metode

Materialer prosessen er egnet til
EDM er spesielt godt egnet til å forme harde materialer/metaller hvor tradisjonelle maskineringsmetoder er ineffektive. EDM egner seg også til maskinering av metallskum, da andre maskineringsmetoder lettere skader overflaten. I tillegg kan EDM brukes til lav-volum produksjon av tynnveggete deler i lettmetall og stål. Et viktig kriterie er at materialet må være strømledende. Eksempler på materialer er hastelloy, nitralloy, waspalloy, verktøystål, wolframkarbid og titanlegeringer.

Økonomi
EDM-produksjon er relativt rimelig og et godt valg når det er høye krav til presisjon og nøyaktighet. Utstyrskostnadene er lave, men produksjonshastigheten er såpass lav at bruken begrenser seg til å produsere små deler i små mengder. Prosessen kan helautomatiseres uten store ekstra kostnader.

Miljø
EDM utgjør ingen stor trussel på miljøet.